
DR.30.9.2002 53 
 

  

Dato' Suhaili bin Abdul Rahman:  Saya bagi laluan Tuan Yang di-Pertua. 

Tuan Yang di-Pertua:  Ya, Sri Gading. 

Datuk Haji Mohamad bin Haji Aziz: Terima kasih Tuan Yang di-Pertua, 
terima kasih sahabat saya Yang Berhormat bagi Labuan. Semangat untuk memper- 
tahankan kemerdekaan negara sentiasa berapi-api, sentiasa tinggi di kalangan 
kerajaan dan penyokong-penyokong kerajaan. Saban tahun macam-macam istiadat, 
macam-macam acara dilangsungkan di negara ini untuk menanam rasa cinta kepada 
negara, rasa hormat kepada negara dan sekali gus rasa kepunyaan kepada negara 
dalam usaha hendak mempertahankan kemerdekaan negara.   

Semangat ini yang ditanamkan oleh kerajaan dan disambut baik oleh parti-
parti Barisan Nasional yang menjadi teraju kepada pemerintahan negara ini, tetapi saya 
lihat sambutan parti pembangkang, oh….minta maaf, tidak rasa apa-apa, tidak ada 
feeling mereka kepada cinta untuk mempertahankan negara.  Saya minta sedikit komen 
daripada sahabat saya Yang Berhormat bagi Labuan.  Terima kasih, terima kasih  Tuan 
Yang di-Pertua. 

Dato' Suhaili bin Abdul Rahman: Terima kasih sahabat saya Sri Gading.  
Sebenarnya Tuan Yang di-Pertua, saya tidak tahu bagaimana pembangkang ataupun 
negeri-negeri yang dipimpin oleh parti pembangkang merayakan kemerdekaan. Tetapi 
seharusnyalah dalam merayakan kemerdekaan, perbezaan ideologi politik harus 
diketepikan kerana semasa memerdekakan negara, tidak timbul pembangkang dan 
pemerintah, yang timbul ialah rasa dan keinginan serta semangat tinggi seluruh rakyat 
Malaysia untuk memperjuangkan kemerdekaan negara pada waktu tersebut. 

Tuan Husam bin Haji Musa:  [Bangun] 

Datuk Haji Mohamad bin Haji Aziz:  Bagi, bagi, Kubang Kerian. 

Dato' Suhaili bin Abdul Rahman: [Ketawa]  Saya tidak dapat bagi laluan 
Tuan Yang di-Pertua, pasal saya hendak bercakap open registry yang disebutkan oleh 
Perdana Menteri. 

Tuan Yang di-Pertua: Ya, hendak bagi jalan atau tidak, hendak bagi jalan 
atau tidak? 

Dato' Suhaili bin Abdul Rahman: Saya tidak bagi laluan dahulu Tuan Yang 
di-Pertua. 

Tuan Yang di-Pertua:  Tidak bagi laluan ya.  Dia tidak bagi laluan ya. 

Dato' Suhaili bin Abdul Rahman: Masa saya tidak cukup. Apa yang saya 
maksudkan tadi Tuan Yang di-Pertua berhubung dengan kemerdekaan ialah saya 
kecewa dan terkilan bilamana saya ditegur dan ditanya oleh pihak pembangkang 
berhubung dengan kesilapan teknikal saya rasa, yang dilakukan di Labuan oleh sebuah  
agensi  kerajaan dalam merayakan kemerdekaan. Satu program yang dipanggil Majlis 
Program Lambaian Kemerdekaan yang bertujuan kononnya disambut di kampung-
kampung di mana kemudahan untuk didatangi agak sukar telah disalahertikan di 
Labuan bila dua kampung pelarian telah diberikan penghormatan untuk merayakan 
lambaian kemerdekaan.   

Soalan saya ialah, apakah rasionalnya Bahagian Keselamatan Negara 
mengadakan perayaan Majlis Program Lambaian Kemerdekaan di Kampung Muslim 
dan satu lagi Kampung Kiamsam, sebuah kem transit pelarian yang mana tidak 
memberikan apa-apa keuntungan kepada negara dan kita menggunakan wang negara 
untuk merayakannya. 

Kedua, yang menyedihkan saya Tuan Yang di-Pertua ialah tiga orang 
daripada kampung pelarian tersebut diberikan anugerah sebagai Tokoh Kemerdekaan 
yang mana pada waktu negara merdeka, mereka cuma berumur di antara 12 tahun ke 
14 tahun dan yang paling menyedihkan lagi saya minta supaya kerajaan mengambil 
kira pandangan saya ini ialah seorang di antara warga tersebut ialah pemegang 
pengenalan IMM 13 mempunyai nombor IPP 7892. Saya telah pun menjadi target 
kepada ketua-ketua kampung yang bertanya di mana silapnya keputusan BKN memilih 
tokoh-tokoh kemerdekaan dan juga memberikan anugerah kepada tokoh-tokoh agama 
yang semuanya datang daripada dua kampung pelarian tersebut tanpa mengambil kira 
sensitiviti penduduk tempatan yang berjumlah hampir 70,000 di Labuan. 



Dato' Suhaili bin Abdul Rahman: Saya bagi laluan Tuan Yang di-Pertua. Tuan Yang di-Pertua: Ya, Sri Gading. Datuk Haji Mohamad bin Haji Aziz: Terima kasih Tuan Yang di-Pertua, terima kasih sahabat saya Yang Berhormat bagi Labuan. Semangat untuk memper- tahankan kemerdekaan negara sentiasa berapi-api, sentiasa tinggi di kalangan kerajaan dan penyokong-penyokong kerajaan. Saban tahun macam-macam istiadat, macam-macam acara dilangsungkan di negara ini untuk menanam rasa cinta kepada negara, rasa hormat kepada negara dan sekali gus rasa kepunyaan kepada negara dalam usaha hendak mempertahankan kemerdekaan negara. Semangat ini yang ditanamkan oleh kerajaan dan disambut baik oleh parti- parti Barisan Nasional yang menjadi teraju kepada pemerintahan negara ini, tetapi saya lihat sambutan parti pembangkang, oh....minta maaf, tidak rasa apa-apa, tidak ada feeling mereka kepada cinta untuk mempertahankan negara. Saya minta sedikit komen daripada sahabat saya Yang Berhormat bagi Labuan. Terima kasih, terima kasih Tuan Yang di-Pertua. Dato' Suhaili bin Abdul Rahman: Terima kasih sahabat saya Sri Gading. Sebenarnya Tuan Yang di-Pertua, saya tidak tahu bagaimana pembangkang ataupun negeri-negeri yang dipimpin oleh parti pembangkang merayakan kemerdekaan. Tetapi seharusnyalah dalam merayakan kemerdekaan, perbezaan ideologi politik harus diketepikan kerana semasa memerdekakan negara, tidak timbul pembangkang dan pemerintah, yang timbul ialah rasa dan keinginan serta semangat tinggi seluruh rakyat Malaysia untuk memperjuangkan kemerdekaan negara pada waktu tersebut. Tuan Husam bin Haji Musa: [Bangun]. Datuk Haji Mohamad bin Haji Aziz: Bagi, bagi, Kubang Kerian. Dato' Suhaili bin Abdul Rahman: [Ketawa] Saya tidak dapat bagi laluan Tuan Yang di-Pertua, pasal saya hendak bercakap open registry yang disebutkan oleh Perdana Menteri. Tuan Yang di-Pertua: Ya, hendak bagi jalan atau tidak, hendak bagi jalan atau tidak?. Dato' Suhaili bin Abdul Rahman: Saya tidak bagi laluan dahulu Tuan Yang di-Pertua. Tuan Yang di-Pertua: Tidak bagi laluan ya. Dia tidak bagi laluan ya. Dato' Suhaili bin Abdul Rahman: Masa saya tidak cukup. Apa yang saya maksudkan tadi Tuan Yang di-Pertua berhubung dengan kemerdekaan ialah saya kecewa dan terkilan bilamana saya ditegur dan ditanya oleh pihak pembangkang berhubung dengan kesilapan teknikal saya rasa, yang dilakukan di Labuan oleh sebuah agensi kerajaan dalam merayakan kemerdekaan. Satu program yang dipanggil Majlis Program Lambaian Kemerdekaan yang bertujuan kononnya disambut di kampung- kampung di mana kemudahan untuk didatangi agak sukar telah disalahertikan di Labuan bila dua kampung pelarian telah diberikan penghormatan untuk merayakan lambaian kemerdekaan. Soalan saya ialah, apakah rasionalnya Bahagian Keselamatan Negara mengadakan perayaan Majlis Program Lambaian Kemerdekaan di Kampung Muslim dan satu lagi Kampung Kiamsam, sebuah kem transit pelarian yang mana tidak memberikan apa-apa keuntungan kepada negara dan kita menggunakan wang negara untuk merayakannya. Kedua, yang menyedihkan saya Tuan Yang di-Pertua ialah tiga orang daripada kampung pelarian tersebut diberikan anugerah sebagai Tokoh Kemerdekaan yang mana pada waktu negara merdeka, mereka cuma berumur di antara 12 tahun ke 14 tahun dan yang paling menyedihkan lagi saya minta supaya kerajaan mengambil kira pandangan saya ini ialah seorang di antara warga tersebut ialah pemegang pengenalan IMM 13 mempunyai nombor IPP 7892. Saya telah pun menjadi target kepada ketua-ketua kampung yang bertanya di mana silapnya keputusan BKN memilih tokoh-tokoh kemerdekaan dan juga memberikan anugerah kepada tokoh-tokoh agama yang semuanya datang daripada dua kampung pelarian tersebut tanpa mengambil kira sensitiviti penduduk tempatan yang berjumlah hampir 70,000 di Labuan.